אנג'ל אלון

אנג'ל אלון (נולדה בשנת 1950) היא פעילה חברתית ישראלית, ששימשה אם אומנת ל-217 ילדים, בהם ילדים בעלי צרכים מיוחדים שננטשו. משיאה משואה ביום העצמאות ה-74 למדינת ישראל.

ביוגרפיה
אלון נולדה בשנת 1950 במרוקו. לדוד ורחל ז'אנו. אחת מתשעה אחים ואחיות. עלתה ממרוקו בגיל 11 ונקלטה במעברה ברחוב מילרוד באשקלון.
בגיל 18 נישאה לשלמה והשניים עברו לגור בנתיבות.

הרעיון להפוך למשפחת אומנה עלה בשיחה מקרית שערכה עם חברה, היא התקבלה למערכת הקלט והצטרפה בהמשך למכון סאמיט. במשך עשור שימשה יחד עם בעלה כמשפחת אומנה, ואחר כך גם הפכה לאומנת חירום.

במשך יותר מ-30 שנים, פתחה את ביתה וטיפלה ב-217 תינוקות וילדי אומנה במצבי סיכון, ביניהם תינוקות שננטשו בבתי חולים, ילדים שחוו הזנחה, ילדים עם מוגבלויות קשות, ותינוקות שנולדו עם תסמונת גמילה (להורים מכורים לסמים). אלון טיפלה בילדים עד שנמצאה עבורם מסגרת מתאימה כגון אומנה, אימוץ או חזרה לבית ההורים הביולוגיים.

ב-2004 קיבלה מעיריית נתיבות את "אות יקירת העיר". בתחום התנדבות בקהילה.

ב-2021 קיבלה יחד עם בעלה שלמה אות מפעל חיים מנשיא המדינה ראובן ריבלין. על עשייתם למען ילדי האומנה.

בשנת 2022, נבחרה להשיא משואה בטקס הדלקת המשואות ביום העצמאות ה-74 למדינת ישראל. הנימוק כפי שנמסר על ידי שר התרבות חילי טרופר בשם הוועדה הוא "אנג'ל אלון היא סמל לנדיבות ולרגישות חברתית יוצאת דופן. 217 תינוקות וילדי אומנה זכו בזכותה לבית חם ולחיבוק אוהב. בלבה הגדול היא עטפה אותם ומעניקה לכולנו צוהר להבנה מהי אהבת אדם".

חיים אישיים
אחיה הוא כדורגלן העבר מוריס ז'אנו.
היא נשואה לשלמה אם לשמונה ילדים. מתגוררת בנתיבות.

קישורים חיצוניים 
 
 עודד בר-מאיר, אנג'ל אלון מנתיבות תשיא משואה ביום העצמאות: "נתתי את הנשמה לילדים האלה", באתר מיינט באר שבע, 24 באפריל 2022
  יהודית גריסרו, אנג'ל אלון שטיפלה ב-217 תינוקות וילדי אומנה במצבי חירום נבחרה להשיא משואה בטקס המשואות • היא סיפרה: "עשיתי 21 בריתות בשנים האלה, היה לי כיף", באתר רדיו ללא הפסקה, 24 באפריל 2022
 טליה פלד קינן, לתפארת מדינת ישראל: סיפורה של אנג'ל אלון - אם אומנה ל-217 ילדים, חדשות 13, 29 באפריל 2022

הערות שוליים

פעילים חברתיים ישראלים
משיאי משואה ביום העצמאות: 2022
נתיבות: אישים
ישראליות ילידות מרוקו
ישראלים ילידי מרוקו
עולות לאחר קום המדינה: 1948–1950
עולים לאחר קום המדינה: 1948–1950
ישראל: רווחת הילד
ישראליות שנולדו ב-1974
ישראלים שנולדו ב-1974